**Λιβαδειά …. /4/2021**

**ΑΠΟΣΠΑΣΜΑ**

Από το πρακτικό της αριθμ.2021-7ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **29**

**ΘΕΜΑ: ΄Εκδοση ψηφίσματος σχετικά με την μετακίνηση αναισθησιολόγων από το Γ. Ν. Λιβαδειάς στο Νοσοκομείο Θηβών**

Στη Λιβαδειά σήμερα την 26η Απριλίου 2021, ημέρα Μεγάλη Δευτέρα και ώρα 18:30 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**   κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**, και ύστερα από την από  **6635/22-4-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γαλανός Κων/νος  |
|  |  Μητάς Αλέξανδρος | 2 | Καπλάνης Κων/νος  |
|  | Τζεσμετζής Εμμανουήλ  | 3 | Τζουβάρας Νικόλαος |
|  | Δήμου Ιωάννης  | 4 | Παπαϊωάννου Λουκάς  |
|  | Αποστόλου Ιωάννης | 5 | Καράλης Χρήστος  |
|  | Σάκκος Μάριος  | 6 | Μπαρμπέρης Νικόλαος |
|  | Νταντούμη Ιωάννα  | 7 | Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια)  |  8 | Σπυρόπουλος Δημοσθένης |
|  | Μερτζάνης Κων/νος  |   |  |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |   |  |
|  |  Πούλου Παναγιού (Γιώτα) (Απούσα από 3-9 ΘΗΔ) |   |  |
|  | Τόλιας Δημήτριος  |  | Οι οποίοι δεν παρευρέθησαν αν και κλήθηκαν νόμιμα |
|  | Πούλος Ευάγγελος |  |  |
|  |  Φορτώσης Αθανάσιος  |  |  |
|  | Κοτσικώνας Επαμεινώνδας (Απών από 3-9 ΘΗΔ) |   |  |
|  | Αρκουμάνης Πέτρος  |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 2-9 ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Πριν την έναρξη της συνεδρίασης του Δημοτικού Συμβουλίου ζήτησε το λόγο ο κ. Πλιακοστάμος Κων/νος δημοτικός σύμβουλος της παράταξης «ΑΛΛΑΖΟΥΜΕ ΣΕΛΙΔΑ» , για να θέσει προς συζήτηση ως εκτός ημερήσιας διάταξης θέμα έκδοση ψηφίσματος για την μη μετακίνηση αναισθησιολόγων από το Γ.Ν Λιβαδειάς στο Νοσοκομείο Θηβών ***,*** προκειμένου αυτό να συζητηθεί ως κατεπείγον .

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Ο Πρόεδρος του Δημοτικού Συμβουλίου έδωσε το λόγο στον κ.Πλιακοστάμο ο οποίος είπε, ότι με αφορμή την απόφαση του Δ/ντη του Γ.Ν Λιβαδειάς και του .Ν.Θηβών για την μετακίνηση αναισθησιολόγων από το Γεν. Νοσοκομείο Λιβαδειάς σε αυτό της Θήβας , ενέργεια που θα επιφέρει αποδυνάμωση του Γ.Ν Λιβαδειάς , το οποίο με την παρούσα στελέχωση λειτουργεί οριακά επαρκώς και μετά την εμφάνιση σοβαρού προβλήματος υγείας στον 4ο αναισθησιολόγο του Γ.Ν. Λιβαδειάς , ζήτησε από το Δημοτικό Συμβούλιο να προβεί στην έκδοση ψηφίσματος για την αποτροπή της ενέργειας αυτής

 Κατόπιν των ανωτέρω κατέθεσε το παρακάτω σχέδιο ψηφίσματος

***ΨΗΦΙΣΜΑ***

 *Το**Δ.Σ. του Δήμου Λεβαδέων λαμβάνοντας υπόψη την από 21/04/2021 απόφαση του Χειρουργικού Τομέα του Γ.Ν. Λιβαδειάς σχετικά με τη μετακίνηση αναισθησιολόγων από το Γ.Ν. Λιβαδειάς στο Νοσοκομείο Θηβών, το κείμενο της οποίας έγινε αποδεκτό από το σύνολο του ιατρικού προσωπικού του Γ. Ν. Λιβαδειάς*

***α π οφ α σ ί ζ ε ι***

*- Να ζητήσει από την κοινή Διοίκηση των δύο Νοσοκομείων να αναστείλει την απόφαση μετακίνησης αναισθησιολόγων από το Γ. Ν. Λιβαδειάς στο Νοσοκομείο Θηβών, δεδομένου ότι και πρακτικά πλέον δε μπορεί να υλοποιηθεί μια τέτοια απόφαση, μετά την εμφάνιση σοβαρού προβλήματος υγείας στον 4ο αναισθησιολόγο του Γ.Ν. Λιβαδειάς.*

*- Να ζητήσει επίσης να μη γίνει καμία περαιτέρω ενέργεια αποδυνάμωσης του Γ.Ν. Λιβαδειάς, το οποίο με την παρούσα στελέχωση λειτουργεί οριακά επαρκώς.*

*- Δηλώνει τη στήριξή του στη Διοίκηση του Νοσοκομείου σε οποιαδήποτε ενέργεια – διεκδίκηση προς την κεντρική κυβέρνηση αποσκοπεί στην πλήρη στελέχωση των δύο Νοσοκομείων.*

 Με ομόφωνη απόφασή του το Δημοτικό Συμβούλιο δέχθηκε το κατεπείγον του θέματος και την συζήτησή του ως πρώτο θέμα της ημερήσιας διάταξης.

Στη συνέχεια ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ» κ. Κοτσικώνας είπε ως παράταξη καταθέτουν το δικό τους παρακάτω σχέδιο ψήφισματος

 ***ΨΗΦΙΣΜΑ***

*Το**Δ.Σ. του Δήμου Λεβαδέων βρίσκεται στο πλευρό των μαχόμενων υγειονομικών του Γ.Ν. Λιβαδειάς που για πάνω από ένα χρόνο δίνουν άνιση μάχη με την πανδημία. Οι τεράστιες ελλείψεις σε προσωπικό και ιατροτεχνολογικό εξοπλισμό που εμφανίζονται πιο αυξημένες σήμερα εν μέσω πανδημίας δε μπορούν να κρύψουν τις διαχρονικές ευθύνες όσων κυβέρνησαν και έφεραν τα Δημόσια Νοσοκομεία σε αυτή την κατάσταση, ούτε τις ευθύνες της σημερινής Κυβέρνησης για τη μη έγκαιρη, έστω και τώρα, λήψη μέτρων για την αποφασιστική ενίσχυση του Δημόσιου Συστήματος Υγείας εν μέσω της πανδημίας. Λαμβάνοντας υπόψη τα δίκαια αιτήματά τους καθώς και την κατάσταση που επικρατεί σε όλες τις δομές υγείας της περιοχής*

***α π οφ α σ ί ζ ε ι***

*- Την διεκδίκηση όλων των αναγκαίων μέτρων για την πλήρη λειτουργία του Γ.Ν. Λιβαδειάς, του Γενικού Νοσοκομείου Θήβας και όλων των δομών Υγείας του Νομού Βοιωτίας για την παροχή υψηλής ποιότητας Υπηρεσιών Υγείας σε όλους.*

*- Την διεκδίκηση για άμεση κάλυψη όλων των κενών οργανικών θέσεων του Γ.Ν. Λιβαδειάς και Γ. Ν. Θήβας και όλων των δομών Υγείας της περιοχής.*

*- Την διεκδίκηση για μονιμοποίηση όλων των εργαζόμενων με ελαστικές εργασιακές σχέσεις στο Γ.Ν. Λιβαδειάς, στο Γ. Ν. Θήβας και σε όλες τις δομές Υγείας του Νομού.*

*- Την αντίθεσή μας στην κάλυψη των υφιστάμενων κενών του Γενικού Νοσοκομείου Λιβαδειάς με «μπαλώματα» από το ίδιο το προσωπικό του, που αποδυναμώνει τη λειτουργία του Νοσοκομείου και της πρωτοβάθμιας φροντίδας υγείας.*

*- Την αντίθεσή μας για την με «μπαλώματα» επίσης κάλυψη των άλλων δομών υγείας όπως το Νοσοκομείο Θήβας μέσω της μετακίνησης από το Νοσοκομείο Λιβαδειάς προσωπικού εντελώς απαραίτητου για την εύρυθμη λειτουργία του.*

* Στο σημείο αυτό και μετά από διαβούλευση και σχετική συζήτηση διαμορφώθηκε και κατατέθηκε νέο κοινό σχέδιο ψήφισματος εκ μέρους της Δημοτικής Αρχής και της παράταξης «ΑΛΛΑΖΟΥΜΕ ΣΕΛΙΔΑ» το οποίο αναφέρει :

***ΨΗΦΙΣΜΑ***

 *Το**Δ.Σ. του Δήμου Λεβαδέων με την υπ΄αριθμ 29/2021 απόφασή του και λαμβάνοντας υπόψη την από 21/04/2021 απόφαση του Χειρουργικού Τομέα του Γ.Ν. Λιβαδειάς σχετικά με τη μετακίνηση αναισθησιολόγων από το Γ.Ν. Λιβαδειάς στο Νοσοκομείο Θηβών, το κείμενο της οποίας έγινε αποδεκτό από το σύνολο του ιατρικού προσωπικού του Γ. Ν. Λιβαδειάς*

***α π οφ α σ ί ζ ε ι***

*- Να ζητήσει από την διοίκηση του Γ. Ν. Λιβαδειάς τη διαβεβαίωση ασφαλούς εφημέρευσης και λειτουργίας του αναισθησιολογικού τμήματος του Γ.Ν. Λιβαδειάς.*

*- Να ζητήσει επίσης να μη γίνει καμία περαιτέρω ενέργεια αποδυνάμωσης του Γ.Ν. Λιβαδειάς.*

*- Δηλώνει τη στήριξή του στη Διοίκηση του Νοσοκομείου σε οποιαδήποτε ενέργεια – διεκδίκηση προς την κεντρική κυβέρνηση αποσκοπεί στην πλήρη στελέχωση των δύο Νοσοκομείων.*

Ακολούθως ο Πρόεδρος μετά από διαβούλευση και διαλογική συζήτηση ανακοίνωσε στο σώμα ότι τίθεται προς ψήφιση:

 Α)το σχέδιο ψηφίσματος που κατέθεσε ο κ. Κοτσικώνας

Β) το σχέδιο ψηφίσματος που κατέθεσε ο κ. Δήμαρχος

 Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν σχετικά .

Α) Για το σχέδιο ψηφίσματος που κατέθεσε ο κ. Κοτσικώνας :

Κατά ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3). Σαγιάννης Μιχαήλ, 4) Σάκκος Μάριος,5) Αποστόλου Ιωάννης, 6) Καράβα Χρυσοβαλάντου, 7) Νταντούμη Ιωάννα, 8) Μερτζάνης Κων/νος ,9) Μητάς Αλέξανδρος, 10)Δήμου Ιωάννης 11) Γιαννακόπουλος Βρασίδας 12)Καραμάνης Δημήτριος, 13) Τουμαράς Βασίλειος , 14) Κατής Χαράλαμπος

Υπέρ ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2) Αρκουμάνης Πέτρος 3) Τσιφής Δημήτριος 4) Γερονικολού Λαμπρινή 5) Μπράλιος Νικόλαος, 6) Αλεξίου Λουκάς.

 **Παρόν** δήλωσαν οι δημοτικοί σύμβουλοι κ.κ. 1) Πούλου Γιώτα 2) Τόλιας Δημήτριος 3) Πούλος Ευάγγελος 4) Φορτώσης Αθανάσιος

Β) Για το σχέδιο ψηφίσματος που κατέθεσε ο κ. Δήμαρχος :

Υπέρ ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3). Σαγιάννης Μιχαήλ, 4) Σάκκος Μάριος,5) Αποστόλου Ιωάννης, 6) Καράβα Χρυσοβαλάντου, 7) Νταντούμη Ιωάννα, 8) Μερτζάνης Κων/νος ,9) Μητάς Αλέξανδρος, 10)Δήμου Ιωάννης 11) Γιαννακόπουλος Βρασίδας 12)Καραμάνης Δημήτριος, 13) Τουμαράς Βασίλειος , 14) Κατής Χαράλαμπος

Κατά ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2) Αρκουμάνης Πέτρος 3) Τσιφής Δημήτριος 4) Γερονικολού Λαμπρινή 5) Μπράλιος Νικόλαος, 6) Αλεξίου Λουκάς.

 **Παρόν** δήλωσαν οι δημοτικοί σύμβουλοι κ.κ. 1) Πούλου Γιώτα 2) Τόλιας Δημήτριος 3) Πούλος Ευάγγελος 4) Φορτώσης Αθανάσιος

 Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* την παράγραφο Β.2 της εγκ. 93 (ΑΔΑ: ΩΓ88465ΧΘ7-ΘΙΡ) του ΥΠΕΣ
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ

Εγκρίνει την έκδοση του κατωτέρω ψηφίσματος

 ΤοΔ.Σ. του Δήμου Λεβαδέων λαμβάνοντας υπόψη την από 21/04/2021 απόφαση του Χειρουργικού Τομέα του Γ.Ν. Λιβαδειάς σχετικά με τη μετακίνηση αναισθησιολόγων από το Γ.Ν. Λιβαδειάς στο Νοσοκομείο Θηβών, το κείμενο της οποίας έγινε αποδεκτό από το σύνολο του ιατρικού προσωπικού του Γ. Ν. Λιβαδειάς

**α π οφ α σ ί ζ ε ι**

- Να ζητήσει από την διοίκηση του Γ. Ν. Λιβαδειάς τη διαβεβαίωση ασφαλούς εφημέρευσης και λειτουργίας του αναισθησιολογικού τμήματος του Γ.Ν. Λιβαδειάς.

- Να ζητήσει επίσης να μη γίνει καμία περαιτέρω ενέργεια αποδυνάμωσης του Γ.Ν. Λιβαδειάς.

- Δηλώνει τη στήριξή του στη Διοίκηση του Νοσοκομείου σε οποιαδήποτε ενέργεια – διεκδίκηση προς την κεντρική κυβέρνηση αποσκοπεί στην πλήρη στελέχωση των δύο Νοσοκομείων.

**Κατά** ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2) Αρκουμάνης Πέτρος 3) Τσιφής Δημήτριος 4) Γερονικολού Λαμπρινή 5) Μπράλιος Νικόλαος, 6) Αλεξίου Λουκάς.

 **Παρόν** δήλωσαν οι δημοτικοί σύμβουλοι κ.κ. 1) Πούλου Γιώτα 2) Τόλιας Δημήτριος 3) Πούλος Ευάγγελος 4) Φορτώσης Αθανάσιος

 **Η απόφαση πήρε τον αριθμό 29**

|  |  |
| --- | --- |
|  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| Καλογρηάς Αθανάσιος |  |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα  |   |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
| Γιαννακόπουλος Βρασίδας |  |
| Σαγιάννης Μιχαήλ  |  |
| Τόλιας Δημήτριος  |  |
| Φορτώσης Αθανάσιος  |  |
| Πούλος Ευάγγελος |  |
| Αρκουμάνης Πέτρος |  |
| Μπράλιος Νικόλαος |  |
| Γερονικολού Λαμπρινή |  |
| Τσιφής Δημήτριος  |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος |  |